作者：方千里
词牌/韵律：风流子

paragraphs: 河梁携手别，临歧语，共约踏青归。
自双燕再来，断无音信，海棠开了，还又参差。
料此际，笑随花便面，醉骋锦障泥。
不忆故园，粉愁香怨，忍教华屋，绿惨红悲。
旧家歌舞地，生疏久，尘暗凤缕罗衣。
何限可怜心事，难诉欢期。
但两点愁蛾，才开重敛，几行清泪，欲制还垂。
争表为郎憔悴，相见方知。